Corazon Agrava

SiCorazon Juliano–Agrava(Maynila, 7 Agosto 1915 –Lungsod Quezon, 1 Oktubre 1997), ay isang Pilipinong hukom na siyang ikalawang babaeng hinirang na hukom sa isang Hukumang Unang Dulugan sa Pilipinas. Siya ay pangulo ng Hukuman ng Kabataan at Ugnayang Pantahanan sa Maynila. Naging tanyag si Agrava noong 1984, nang siya'y hirangin ni PangulongFerdinand Marcosbilang tagapangulo ng isang lupong magsisiyasat sa pagpaslang noong 1983 sa lider ng oposisyon na siBenigno Aquino Jr.Naging aktibo rin siya sa iba't ibang organisasyong panlipunan at pangkultura, kabilang ang Women Rights Movement of thePhilippines, Philippine Association of University Women, National Civic Assembly of Women at UP Alumni Association.
Lupong Agrava
Noong Oktubre 1983, nilagdaan ni PangulongFerdinand Marcosang Atas ng Pangulo Blg. 1886, na kinilala bilang "Agrava Fact-Finding Board" upang siyasatin ang pagpaslang sa dating senadorBenigno Aquino Jr.Hinirang ni Marcos si Agrava bilang tagapangulo ng lupon, mga kagawad naman sina Luciano Salazar, Dante Santos,Ernesto Herrera, at Amado Dizon, at tagapayong legal siAndres Narvasa.Makaraan ang halos isang taon, nagsumite ang lupon ng dalawang ulat kay Marcos—isang ulat ng minorya na siyang isinumite ni Agrava, at isang ulat ng mayorya na isinumite ng mga kagawad ng lupon. Sa ulat ni Agrava, kaniyang inabsuwelto si HeneralFabian Ver,taliwas sa ulat ng mayorya na nagsasakdal kay Ver, pati sina Heneral Luther Custodio at Heneral Prospero Olivas.
Naging kontrobersiyal ang mga ikinilos ni Agrava sa unang araw pa lang ng pagsisiyasat. Animo'y pinagagalitan ni Agrava ang mga kawal na tumetestigo na para ba niyang mga anak. Dalawang-ulit din niyang pinangunahan ang pag-awit ng "Happy Birthday" kay Unang GinangImelda Marcos, na unang ipinatawag ng komisyon upang tumestigo na tumaon sa araw ng kaniyang kaarawan.
Noong Oktubre 1984, makaraan ang isang taon ng pagsisiyasat, siya ay tinawag mula sa pagreretiro. Si Lupino Lazaro, ang abogado ng pamilya ni Rolando Galmanay nagsabi, "Naramdaman ko mula pa noong una na si Justice Agrava ay walang kakayahan ng isang tao na gugustuhin. Nabigo niya ang mga tao, at nabigo siya nang husto."Si Agrava, na lumuluha at nasasakal na boses ay nagsalita sa karamihan na nagsasabing,
Ipinanganak si Agrava sa Maynila noong Agosto 7, 1915 kina Cenona Buenaventura at Francisco Juliano. Nagingabogadosi Agrava matapos pumangalawa sa 1938 bar exam. Naginghukomsiya ng Juvenile and Domestic Relations Court hanggang 1977 nang siya'y hirangin ni Marcos bilang Kasamang MahistradongHukuman ng Apelasyon ng Pilipinas.
Siya ay ikinasal kay Federico Agrava, isa ring abogado,ngunit 'di sila nagkaroon ng supling. Pero naging "unofficial guardian" siya ng daan-daang 'batang kalye'.
Noong 1947, itinatag niya ang UP Women Lawyer's Circle (WILOCI) sa kahilingan ni dating PangulongManuel Roxas.
Si Agrava ay isa sa mga babaeng nagtatag at nagparehistro ng FIDA Philippine Branch batay sa FIDA na isang grupo ng mga babaeng abogado, kasama sina Josefina Phodaca-Ambrosio, Pacita de los Reyes-Philips, Ameurfina Melencio-Herrera, Agustina Rosette-Navarro, Carolina Basa-Salazar, Medina Lacson-de Leon, Milagros German, Remedios Nufable-Gatmaitan, Lumen R. Policarpio, Pilar Perez-Nable, Lilia de Jesus-Sevilla, Magdalena Lapus-Lazaro, Gregoria Cruz-Arnaldo at Remedios Mijares-Austria.
Noong 1969, itinatag ni Agrava ang Tahanan Outreach Projects and Services Inc. (TOPS), isang organisasyong naghahatid ng serbisyong panlipunan para sa pag-aaral at pangangalaga ng bata para sa kapakanan ng mga batang kapus-palad. Ang programa ay lumikha din ng isang silungan para sa mga bata.
Namatay si Agrava noong Oktubre 1, 1997, sa edad na 82 saLungsod Quezon, dahil sa heart failure.